ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ 

ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Ασκήσεις Επιστράτευσης. 1 

Παράταση λειτουργίας Εποπτικού Συμβουλίου ΕΟΤ. 2 


Παροχή της εγγύησης του Δημοσίου προς την Εθνική Τρά¬ 
πεζα της Ελλάδος για τη χορήγηση δανείου της ποσού δρχ. 
6.020 εκατ. στο Ίδρυμα Κοινωνικών Ασφαλίσεων (ΙΚΑ). 3 
Ρύθμιση υποχρεώσεων της Ελληνικής Αεροπορικής Βιομηχα¬ 
νίας (ΕΑΒ) Α.Ε. προς το Ταχυδρομικό Ταμιευτήριο από 
τοκοχρεωλύσια συνομολογηθέντων και εγγυημένων από 
το Δημόσιο δανείων της, λήξης 31.12.1988, συνολικού 

ποσού δρχ. 6.000 εκατ. 4 

Παροχή της εγγύησης του Δημοσίου στην «ΤΡΑΠΕΖΑ 
ΕΠΕΝΔΥΣΕΩΝ Α.Ε.» ως εκπροσώπου ομίλου Τραπεζών 
για τη χορήγηση δανείου ποσού δραχμών 1.720.000.000 
προς τον «ΟΡΓΑΝΙΣΜΟ ΣΙΔΗΡΟΔΡΟΜΩΝ ΕΛΛΑΔΟΣ 

Α.Ε. (ΟΣΕ)». 5 

Έγκριση της 13/10.11.88 απόφασης του Δ.Σ. του Οργανι¬ 
σμού Ελληνικών Γεωργικών Ασφαλίσεων (ΕΛ.Γ.Α.). .. 6 
Καθορισμός περιοχής ευθύνης και Περιφερειακών Ιατρείων 
(Π.Ι.) του Νομαρχιακού Γενικού Νοσοκομείου - Κέντρου 
Υγείας Κυπαρισσίας Ν. Μεσσηνίας. Συγχώνευση Αγροτι¬ 


κών Ιατρείων (Α.Ι.) σ’ αυτό και τα Π.Ι. του. 7 

Ανάθεση αρμοδιοτήτων Υπουργού Εθνικής Παιδείας και 
Θρησκευμάτων στους Υφυπουργούς Εθνικής Παιδείας και 
Θρησκευμάτων Νικόλαο Λεβογιάννη και Φίλιππο Πετσάλ- 

νικο. 8 

Στεγαστική συνδρομή για κάλυψη δαπανών στεγάσεως σει¬ 
σμοπαθών κατοίκων Ν. Ηλείας. 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 374/21/88 (1) 

Ασκήσεις Επιστράτευσης. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 


α) Τις διατάξεις της παραγράφου 4 του άρθρου 66 του Ν.Δ. 
1400/73 «περί καταστάσεως Αξ/κών των Ενόπλων Δυνά¬ 
μεων». 

β) Το' άρθρο 16 παρ. 1, 2 και τα άρθρα 17 και 23 του Ν. 
1763/88 «Στρατολογία των Ελλήνων», 
γ) Το άρθρο 10 της Υπουργικής Απόφασης Φ. 429.1/157/ 


340105/8.9.88 (ΦΕΚ 57 Τόμος Β’) «Περί Στρατιωτικών Υπο¬ 
χρεώσεων των Εφέδρων». 

δ)Ταάρθρα3, έωςκαι21 του Ν.Δ. 107/73 «περί Αναστολών 
Κατάταξης». 

ε) Το άρθρο 5 παρ. 11 του Ν. 660/77 «Περί Υπουργείου 
Εθνικής Άμυνας και των Οργάνων Ανωτάτης Διοικήσεως και 
ελέγχου των Ε.Δ.». 

στ) Την αριθ. Φ. 670/84/Γ2130/5.12.88 κοινή απόφαση 
του Πρωθυπουργού και του Αντιπροέδρου της Κυβέρνησης και 
Υπουργού Εθνικής Άμυνας «για την ανάθεση αρμοδιοτήτων 
Υπουργού Εθνικής Άμυνας στους Υφυπουργούς Εθνικής Άμυ¬ 
νας» (ΦΕΚ 883/Β’/9.12.88), αποφασίζουμε: 

1. Εξουσιοδοτούμε τους Διοικητές των παρακάτω επιστρατευ- 
ουσών Αρχών: 

α) Της Ναυτικής Διοίκησης Αιγαίου (ΝΔΑ). 

β) Της Διοίκησης Βοτανικού (Δ.ΒΟΤ). 

γ) Της Ναυτικής Διοίκησης Βορείου Ελλάδος (ΝΔΒΕ). 

δ) Της Ναυτικής Διοίκησης Ιονίου (ΝΔΙ). 

ε) Του Ναυτικού Σταθμού Κρήτης (ΝΑΣΚΡΗ) 

να καλούν κάθε φορά τον απαιτούμενο αριθμό Εφέδρων του 
Πολεμικού Ναυτικού για εκπαίδευση και συμμετοχή στις προ¬ 
γραμματισμένες για το 1989 ασκήσεις Επιστράτευσης «ΗΦΑΙ¬ 
ΣΤΟΣ 89». 

2. Εξαιρούνται: 

α) Όσοι υπάγονται στις περιπτώσεις (α), (β), (γ), και (δ) της 
παραγράφου 1 του άρθρου 8 του ΝΔ 1763/88 και οι περιπτώ¬ 
σεις (β) (γ), (δ) και (ε) του άρθρου 10 του σχετικού (γ). 

β) Αυτοί που έχουν πάρει αναστολή κατάταξης, βάσει του ΝΔ 
107/73 «Περί Αναστολών Κατάταξης». 

γ) Οι Έφεδροι που βρίσκονται στο εξωτερικό. 

3. Οι Έφεδροι που δεν θα παρουσιάζονται για κατάταξη θα 
κηρύσσονται ανυπότακτοι. 

4. Το ΓΕΝ θα μεριμνήσει για την έκδοση οδηγιών στις Επι- 
στρατεύουσες Αρχές (Ε.Α.) και στα Κέντρα Κατάταξης (Κ.Κ.) σε 
ό,τι αφορά τον τρόπο διεξαγωγής των ασκήσεων. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 12 Δεκεμβρίου 1988 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 

Αριθ. 500661 «8. 6 

Παράταση λειτουργίας Εποπτικού Συμβουλίου ΕΟΤ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 507/76 (ΦΕΚ 353/Α’) «περί ελέγχου ττις Οικονο¬ 
μικής διαχειρίσεως του Ελληνικού Οργανισμού». 

β) Του ΑΝ 1565/50 περί συστάσεως του Ελληνικού Οργανι¬ 
σμού Τουρισμού, που κυρώθηκε, τροποποιήθηκε και συμπληρώ¬ 
θηκε με τον Ν. 1624/5 (άρθρο 16). 

2. Την αριθ. 542369/22.12.83 απόφαση του Υπουργού 
Προεδρίας της Κυβέρνησης «αναμόρφωση Συλλογικών Οργάνων 
γνωμοδοτικής και Αποφασιστικής αρμοδιότητας του Ελληνικού 
Οργανισμού Τουρισμού», και το Ν. 1232/1982 (ΦΕΚ 22/Α') 
«επαναφορά σε ισχύ, τροποποίηση και συμπλήρωση των διατά¬ 
ξεων του ΝΔ 4352/1964 και άλλες διατάξεις (άρθρο 5 παρ. 3 / 
ΦΕΚ 872/Β>. 

3. Την αριθ. 538055/86 κοινή απόφαση των Υπουργών 
Προεδρίας της Κυβέρνησης και Οικονομικών «παράταση λει¬ 
τουργίας του Εποπτικού Συμβουλίου ΕΟΤ». 

4. Το από 28.11.88 έγγραφο του Εποπτικού Συμβουλίου του 
Γενικού Γραμματέα του ΕΟΤ που αναφέρεται στην πορεία του 
Ελέγχου καθώς και στα αναλυτικά απολογιστικά στοιχεία για τα 
οποία δεν έχει ολοκληρωθεί ο απαιτούμενος έλεγχος. 

5. Την με αριθ. Υ. 587/23.6.88 απόφαση του Πρωθυπουρ¬ 
γού (ΦΕΚ 441/Β/24.6.88) «Περί καθορισμού αρμοδιοτήτων 
του Αναπληρωτή Υπουργού Εθνικής Οικονομίας». 

6. Την απόφαση αριθ. ΔΙΟΔ/Φ. 7/198/9523/10.10.1988 
παράταση προθεσμίας για σύσταση, σύνθεση και ανασύνθεση συλ¬ 
λογικών οργάνων του Δημόσιου Τομέα. 

7. Ότι κρίνεται αναγκαία η παράταση του Εποπτικού Συμ¬ 
βουλίου μέχρι 31.12.1989 και μάλιστα με τη σημερινή του σύν¬ 
θεση, γιατί τυχόν αλλαγή της σύνθεσης θα έχει συνέπεια την κα¬ 
θυστέρηση της ολοκλήρωσης του ελέγχου η οποία θα προκύψει 
από την ανακοπή του ρυθμού λειτουργίας λόγω της παρεμβολής 
τού επιβεβλημένου σταδίου της σχετικής ενημέρωσης, αποφασί¬ 
ζουμε: 

Τροποποιούμε την αριθ. 538055/134/10.11.1986 (ΦΕΚ 
2Β) απόφασή μας ως προς το χρόνο διατήρησης του Εποπτικού 
Συμβουλίου του ΕΟΤ, και ορίζουμε τη λειτουργία αυτού με την 
υπάρχουσα σύνθεση μέχρι τις 31.12.1989 αντί της 
31.12.88. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 10 Ιανουάριου 1989 

ΟΙ ΥΠΟΥΡΓΟΙ 

■ΑΝΑΠΛΗΡΩΤΗΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΓΑΜ. ΚΟΥΤΣΟΓΙΩΡΓΑΣ ΝΙΚΟΣ ΣΚΟΥΛΑΣ 


Αριθ. 116020/4159 (3) 

Παροχή της εγγύησης του Δημοσίου προς την Εθνική Τράπεζα 
της Ελλάδος για τη χορήγηση δανείου της ποσού δρχ. 6.020 
εκατ. στο Ίδρυμα Κοινωνικών Ασφαλίσεων (ΙΚΑ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του Ν. 
1266/82 άρθρο 8. 

2. Την πράξη του Διοικητή της Τ.Ε. αριθμ. 1409/19.12.88, 
με την οποία εγκρίνεται η δανειοδότηση του ΙΚΑ μέχρι συνολικού 
ποσού δρχ. 22.000.000.000 για κάλυψη ταμιακών αναγκών 
έτους 1988 και πληρωμή τοκοχρεολυσίων 1988. 


(2) 3. Τα αριθμ. 70045/5.12.88 και 73791/28.12.88 έγ¬ 

γραφα της Εθνικής Τράπεζας της Ελλάδος στα οποία αναφέρει 
ότι προτίθεται να δανειοδοτήσει με ποσό δρχ. 6.020.000.000 το 
ΙΚΑ και καθορίζει τους βασικούς όρους του δανείου αυτού. 

4. Την απόφαση του Διοικητικού Συμβουλίου του ΙΚΑ αριθμ. 
συνεδρίασης 43/15.12.88 με την οποία εγκρίνεται η σύναψη του 
ανωτέρω δανείου. 

5. Το έγγραφο του Υπουργείου Υγείας, Πρόνοιας και Κοιν. 
Ασφαλίσεων αριθ. Φ.18/οικ. 3543/20.12.88 το οποίο μεταξύ 
των άλλων εγκρίνει την προαναφερόμενη δανειοδότηση. 

6. Το έγγραφο του ΙΚΑ αριθμ. Γ23/177/20.12.88 με το 
οποίο ζητά την εγγύηση του Ελληνικού Δημοσίου, για την ανω¬ 
τέρω δανειοδότηση. 

7. Την 6474/30.6.88 απόφαση του Πρωθυπουργού και του 
Υπουργού Οικονομικών για «μεταβίβαση αρμοδιοτήτων» στον 
Υφυπουργό Οικονομικών Ηλ. Παπαηλία, αποφασίζουμε: 

Παρέχουμε την εγγύηση του Ελληνικού Δημοσίου στην Εθνική 
Τράπεζα της Ελλάδος (ΕΤΕ) για τη χορήγηση δανείου προς το 
Ίδρυμα Κοινωνικών Ασφαλίσεων (ΙΚΑ) ποσού δρχ. έξι δισεκα¬ 
τομμυρίων, είκοσι εκατομμυρίων (6.020.000.000) για εξό¬ 
φληση προς αυτήν τοκοχρεολυσίων, που λήγουν την 
31.12.1988. 

Το Ελληνικό Δημόσιο παραιτείται από την εφαρμογή και τις 
ενστάσεις των άρθρων 855 και 867 και διατηρεί τα δικαιώματα 
και τις ενστάσεις που απορρέουν από τα άρθρα 853, 858, 862 
και 863 του ΑΚ. 

Η χορήγηση και η εξυπηρέτηση του δανείου θα γίνει σύμφωνα 
με τους όρους, που αναφέρονται στη 1409/19.12.88 Πράξη 
Διοικητή της Τράπεζας Ελλάδος και στα από 5.12.88 και 
28.12.88 έγγραφα της Εθνικής Τράπεζας της Ελλάδος εκτός 
των ασφαλειών. 

Με την απόφαση αυτή αναλαμβάνουμε την υποχρέωση, σε πε¬ 
ρίπτωση καθυστέρησης εξόφλησης ληξιπρόθεσμης δόσης ή μέ¬ 
ρους αυτής, ενδιάμεσων τόκων ή τόκων υπερημερίας του δανείου 
αυτού, να καταβάλουμε στο δανειστή μέσα σε δύο (2) μήνες από 
τη λήξη της εκάστοτε οφειλής τα ποσά που προέρχονται από την 
ανωτέρω αιτία και μετά από προηγούμενη βεβαίωση των ποσών 
αυτών στο οικείο Δημόσιο Ταμείο στο λογ/σμό Νο 555 σύμφωνα 
με τη διάταξη του Π.Δ. 839/78 (ΦΕΚ 195/Α’/78) και τις οδη¬ 
γίες των εγκυκλίων μας αριθ. 98348/2945/8.8.79 και 6465/ 
124/16.1.80. 

Η Ε.Τ.Ε. παρακαλείται να μας στείλει αντίγραφο της σύμβα¬ 
σης που θα υπογράψει με το ΙΚΑ, πίνακα τοκοχρεολυτικής εξό¬ 
φλησης του εν λόγω δανείου και να μας ενημερώνει για την πο¬ 
ρεία της εξυπηρέτησής του. 

Το ΙΚΑ παρακαλείται να φροντίζει για την εμπρόθεσμη εξό¬ 
φληση του εν λόγω δανείου. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 30 Δεκεμβρίου 1988 

Ο ΥΦΥΠΟΥΡΓΟΣ 

ΗΛΙΑΣ ΠΑΠΑΗΛΙΑΣ 
-^- 

Αριθ. 115817/4148 . (4) 

Ρύθμιση υποχρεώσεων της Ελληνικής Αεροπορικής Βιομηχανίας 
(ΕΑΒ) Α.Ε. προς το Ταχυδρομικό Ταμιευτήριο από τοκοχρεο¬ 
λύσια συνομολογηθέντων και εγγυημένων από το Δημόσιο δα¬ 
νείων της, λήξης 31.12.1988, συνολικού ποσού δρχ. 6.000 
εκατ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρ¬ 
θρου 8 του Ν. 1266/82. 

2. Τις αποφάσεις μας 31538/661/9.4.85, 62986/1365/ 
28.6.1985, 83577/2028/2.9.85 και 115562/2697/ 

11.12.85 με τις οποίες το Ελληνικό Δημόσιο εγγυήθηκε στο Τα¬ 
χυδρομικό Ταμιευτήριο για τη δανειοδότηση της ΕΑΒ με τα αντί¬ 
στοιχα ποσά δρχ. 8.415.000.000, 29.651.884.440, 

2.000.000.000 και 3.370.000.000. 

3. Τη 1082/19.6.87 πράξη του Διοικητή της Τράπεζας της 
Ελλάδος με την οποία επιτρέπεται στο Ταχυδρομικό Ταμιευτήριο 
να ρυθμίσει τις οφειλές της Ελληνικής Αεροπορικής Βιομηχανίας 
ΑΕ από τόκους και χρεολύσια δανείων που λήγουν κατά τα έτη 
1987,1988 και 1989 και καθορίζονται οι όροι της ρύθμισης αυ¬ 
τής. 

4. Την απόφαση του ΔΣ του Ταχυδρομικού Ταμιευτηρίου 
αριθ. 1910/25.11.1988 με την οποία εγκρίνεται η παράταση 
εξόφλησης μέρους των υποχρεώσεων από τοκοχρεολύσια της 
ΕΑΒ προς το Ταχυδρομικό Ταμιευτήριο ποσού δρχ. 6.000 εκατ. 
λήξης 31.12.1988, όπως αναφέρονται αναλυτικά και καθορίζο¬ 
νται οι ειδικότεροι όροι της εν λόγω ρύθμισης. 

5. Το απόσπασμα πρακτικού της 602/19.12.88 συνεδρίασης 
του ΔΣ της ΕΑΒ, κατά την οποία εγκρίθηκε η ρύθμιση των ανω¬ 
τέρω δανειακών οφειλών της προς το Ταχ. Ταμιευτήριο σύμφωνα 
με τους όρους της προαναφερόμενης απόφασης του ΔΣ του Ταχ. 
Ταμιευτηρίου. 0 

6. Το έγγραφο του Υπουργείου Εθν. Οικονομίας αριθ. 3508/ 

I. 12.86, (Γεν. Γραμματεία ΔΕΚΟ), με το οποίο μας πληροφορεί 
ότι εκδόθηκε η από 21.11.86 απόφαση του ΚΥΣΥΜ «Περί τρο- 
ποποιήσεως του τρόπου εξόφλησης υποχρεώσεων ορισμένων 
ΔΕΚΟ για την περίοδο 1987-1989». 

7. Το έγγραφο του Υπουργείου Εθν. Άμυνας αριθ. Φ800/1/ 
193/27.12.88, με το οποίο εγκρίνεται η ανωτέρω ρύθμιση των 
οφειλών της ΕΑΒ προς το Ταχ. Ταμιευτήριο. 

8. Το έγγραφο της ΕΑΒ αριθ. 82-00/266/20.12.1988 με 
το οποίο ζητείται η αντίστοιχη εγγύηση του Ελληνικού Δημοσίου. 

9. Την κοινή απόφαση του Πρωθυπουργού και του Υπουργού 
Οικονομικών αριθ. 6474/30.6.88 για «ανάθεση αρμοδιοτήτων» 
στον Υφυπουργό Οικονομικών Ηλ. Παπαηλία, αποφασίζουμε: 

Ορίζουμε όπως η εγγύηση του Δημοσίου που παρασχέθηκε με 
τις αποφάσεις μας 31538/661/9.4,85, 62986/1365/ 
28.6.1985, 83577/2028/2.9.85 και 115562/2697/ 

II. 12.85 στο Ταχ. Ταμιευτήριο για τη δανειοδότηση της Ελλη¬ 
νικής Αεροπορικής Βιομηχανίας (ΕΑΒ) Α.Ε. με τα ποσά δρχ. 
8.415.000.000, 29.651.884.440, 2.000.000.000 και 
3.370.000.000 αντίστοιχα, εξακολουθεί να καλύπτει τις υπο¬ 
χρεώσεις της ΕΑΒ από τα τοκοχρεολύσια λήξης 31.12.88 ποσού 
δρχ. 1.620.660.586, 3.862.014.730, 385.183.740 και 
132.140.944 ήτοι συνολικού ποσού δρχ. έξι δισεκατομμυρίων 
(6.000.000.000) που προέρχονται αντίστοιχα από κάθε προα- 
ναφερόμενη δανειοδότηση και θα ρυθμίσθούν σύμφωνα με τους 
όρους που αναφέρονται στην αριθ. 1082/19.6.87 πράξη του 
Διοικητή της Τράπεζας της Ελλάδος και την αριθ. 1910/ 

25.11.88 απόφαση του Διοικητικού Συμβουλίου τοθ Ταχ. Τα¬ 
μιευτηρίου. 

Οι εγγυήσεις του Ελληνικού Δημοσίου που παρασχέθηκαν με 
τις προαναφερόμενες αποφάσεις περιορίζονται ανάλογα η καθε¬ 
μιά χωριστά, κατά τα ποσά των ρυθμιζόμενων υποχρεώσεων λή¬ 
ξης 31.12.88, όπως αναλυτικά αναφέρονται ανωτέρω. Τα λοιπά 
ποσά των δανειοδοτήσεων που δεν υπάγονται στη ρύθμιση καθώς 
και οι πάσης φύσεως τόκοι αυτών εξακολουθούν να καλύπτονται 
από τις αρχικές εγγυήσεις που παρασχέθηκαν με τις αποφάσεις 
μας 31538/661/9.4.85, 62986/1365/28.6.85, 83577/ 
2028/2.9.85 και 115562/2697/11.12.85 και σύμφωνα με 

τα αναφερόμενα σ’ αυτές. 

Με την απόφαση αυτή αναλαμβάνουμε την υποχρέωση, σε πε¬ 
ρίπτωση καθυστέρησης εξόφλησης ληξιπρόθεσμης δόσης ή μέ¬ 
ρους αυτής ενδιάμεσων τόκων ή τόκων υπερημερίας της εν λόγω 
ρύθμισης να καταβάλουμε στο δανειστή μέσα σε ένα (1) μήνα από 
τη λήξη της εκάστοτε οφειλής τα ποσά που προέρχονται από την 
ανωτέρω αιτία μετά από προηγούμενη βεβαίωση αυτών, στο οι¬ 
κείο Δημ. Ταμείο στο λογ/σμό Νο 555 σύμφωνα με τη διάταξη 
του Π. Δ/τος 839/78 (ΦΕΚ 195/1978 τ.Α’) και τις οδηγίες 


των εγκυκλίων μας αριθ. 98348/2945/8.8.79 και 6465/ 
124/16.1.1980. 

Το Ταχ. Ταμιευτήριο, παρακαλείται να μας στείλει αντίγραφο 
της σύμβασης που θα υπογράψει με την ΕΑΒ, πίνακα τοκοχρεο- 
λυτικών δόσεων και να μας ενημερώνει για την πορεία εξυπηρέ¬ 
τησης της εν λόγω ρύθμισης. 

Καθορίζουμε προμήθεια υπέρ του Δημοσίου 0,50% για την 
παρεχόμενη εγγύησή του, η οποία θα εισπράττεται σύμφωνα με 
τα έγγραφά μας αριθ. 98346/2944/8.8.79, 98348/2945/ 
8.8.79 και 121545 / 1786 / 6.11.79. 

Η απόφαση αυτή να δημοσιευθεί στην Εφημερίδα της Κυβερ- 
νήαεως. 

Αθήνα, 2 Ιανουάριου 1989 

Ο ΥΦΥΠΟΥΡΓΟΣ 

ΗΛΙΑΣ ΠΑΠΑΗΛΙΑΣ 
- -+ -- 

Αριθ. 118467/4293 (5) 

Παροχή της εγγύησης του Δημοσίου στην «ΤΡΑΠΕΖΑ ΕΠΕΝ¬ 
ΔΥΣΕΩΝ Α.Ε.» ως εκπροσώπου ομίλου Τραπεζών για τη χο¬ 
ρήγηση δανείου ποσού δραχμών 1.720.000.000 προς τον 

«ΟΡΓΑΝΙΣΜΟ ΣΙΔΗΡΟΔΡΟΜΩΝ ΕΛΛΑΔΟΣ Α.Ε. 

(ΟΣΕ)». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν.747/1945 και 9/1967 και του άρ¬ 
θρου 8 του Ν. 1266/82. 

2. Την πράξη του Διοικητή της Τ.Ε. αριθ. 1263/22.3.88 
όπως αυτή έχει τροποποιηθεί με τις 1291/4.5.88, 1338/ 

27.7.88 και 1374/17.10.88 όμοιές της με τις οποίες εγκρίνε- 
ται η δανειοδότηση από τις Τράπεζες του «ΟΡΓΑΝΙΣΜΟΥ ΣΙ¬ 
ΔΗΡΟΔΡΟΜΩΝ ΕΛΛΑΔΟΣ Α.Ε. (ΟΣΕ)» με συνολικό ποσό 
δραχμών 15.200.000.000 (δεκαπέντε δισεκατομμυρίων διακο- 
σίων εκατομμυρίων) για την εξόφληση υποχρεώσεών του. 

3. Την από 28 Δεκεμβρίου 1988 Σύμβαση Κοινοπρακτικού 
(χρεολυτικού) δανείου ποσού δραχμών 1.720 εκατομ. μεταξύ 
της «Τράπεζας Επενδύσεων Α.Ε.» ως εκπροσώπου ομίλου Τρα¬ 
πεζών και του «ΟΡΓΑΝΙΣΜΟΥ ΣΙΔΗΡΟΔΡΟΜΩΝ ΕΛΛΑΔΟΣ 
Α.Ε. (ΟΣΕ)». 

4. Το απόσπασμα Πρακτικών της 374 αποφάσεως του Δ.Σ. 
του «ΟΡΓΑΝΙΣΜΟΥ ΣΙΔΗΡΟΔΡΟΜΩΝ ΕΛΛΑΔΟΣ Α.Ε. 
(ΟΣΕ)» της 21.4.1988 και της 467 αποφάσεως του ίδιου ΔΣ 
της 1.12.1988, με τις οποίες αποφασίστηκε η έγκριση και απο¬ 
δοχή των όρων χορήγησης του παραπάνω δανείου για την εξό¬ 
φληση υποχρεώσεων του ΟΣΕ σύμφωνα με την πιο πάνω 1263/ 

22.3.88 πράξη του Διοικητή της Τράπεζας της Ελλάδος και τις 
παραπάνω τροποποιητικές αυτής. 

5. Το έγγραφο του Υπουργείου Μεταφορών και Επικοινωνιών 
με αριθ. πρωτ. 16104/1255 της 27.4.88 με το οποίο εγκρί¬ 
θηκε η προαναφερόμενη δανειοδότηση του «ΟΡΓΑΝΙΣΜΟΥ ΣΙ¬ 
ΔΗΡΟΔΡΟΜΩΝ ΕΛΛΑΔΟΣ Α.Ε. (ΟΣΕ)». 

6. Τα έγγραφα του «ΟΡΓΑΝΙΣΜΟΥ ΣΙΔΗΡΟΔΡΟΜΩΝ ΕΛ¬ 
ΛΑΔΟΣ Α.Ε. (ΟΣΕ)» με αριθ. πρωτ. 417066/5.12.88 και 
417965/29.12.88 με τα οποία ζητείται η χορήγηση εγγύησης 
του Δημοσίου για την κάλυψη του εν λόγω δανείου. 

7. Την κοινή απόφαση του Πρωθυπουργού και του Υπουργού 
Οικονομικών αριθ. 6474/30.6.88 για «ανάθεση αρμοδιοτήτων 
στον Υφυπουργό Οικονομικών Ηλίά Παπαηλία», αποφασί¬ 
ζουμε: 

Παρέχουμε την εγγύηση του Δημοσίου προς Όμιλο Τραπεζών 
(ΤΡΑΠΕΖΑ ΕΡΓΑΣΙΑΣ Α.Ε., ΓΕΝΙΚΗ ΤΡΑΠΕΖΑ ΤΗΣ ΕΛ¬ 
ΛΑΔΟΣ Α.Ε., ΤΡΑΠΕΖΑ ΠΙΣΤΕΩΣ Α.Ε. ΚΑΙ ΤΡΑΠΕΖΑ ΑΤ¬ 
ΤΙΚΗΣ Α.Ε.) εκπροσωπούμενο από την Τράπεζα Επενδύσεων 
Α.Ε. για τη δανειοδότηση του «ΟΡΓΑΝΙΣΜΟΥ ΣΙΔΗΡΟΔΡΟ¬ 
ΜΩΝ ΕΛΛΑΔΟΣ Α.Ε. (ΟΣΕ)» με συνολικό ποσό δραχμών 
1.720 εκατ. για εξόφληση κύριας οφειλής ΦΜΥ και για κάλυψη 

ληξιπρόθεσμων οφειλών (Ασφ. Ταμεία κ.λπ.). 

Το ανωτέρω συνολικό ποσό θα χορηγηθεί από τις πιο πάνω 
Τράπεζες κατά τις εξής διακρίσεις: 

Η «ΤΡΑΠΕΖΑ ΕΡΓΑΣΙΑΣ Α.Ε.» χορηγεί δάνειο πεντακο- 
σίων εκατομμυρίων δραχμών (500.000.000), η «ΓΕΝΙΚΗ 
ΤΡΑΠΕΖΑ ΤΗΣ ΕΛΛΑΔΟΣ Α.Ε.» χορηγεί δάνειο εξακοσίων 
εκατομμυρίων δραχμών (600.000.000), η «ΤΡΑΠΕΖΑ ΠΙ- 
ΣΤΕΩΣ Α.Ε.» χορηγεί δάνειο πεντακοσίων εκατομμυρίων δραχ¬ 
μών (500.000.000) και η «ΤΡΑΠΕΖΑ ΑΤΤΙΚΗΣ Α.Ε.» χορη¬ 
γεί δάνειο εκατόν είκοσι εκατομμυρίων δραχμών 
( 120 . 000 . 000 ). 

Η ως άνω συνολική χορήγηση θα γίνει από την «Τράπεζα 
Επενδύσεων Α.Ε.» που ενεργεί ως πληρεξούσια, αντιπρόσωπος 
και αντίκλητος και για λογαριασμό κάθε μιας από τις πιο πάνω 
Τράπεζες και έχει τη διεύθυνση και διαχείριση του συμφωνηθέ- 
ντος κοινοπρακτικού δανείου. 

Η χορήγηση και η εξυπηρέτηση του δανείου θα γίνει σύμφωνα 
με τους όρους, που αναφέρονται στην Πράξη του Διοικητή της 
Τράπεζας της Ελλάδος αριθ. 1263/22.3.88 όπως αυτή έχει 
τροποποιηθεί με τις 1291/4.5.88, 1338/27.7.88 και 1374/ 
17.10.88 πράξεις καθώς και σύμφωνα με τους όρους της από 28 
Δεκεμβρίου 1988 Σύμβασης Δανείου μεταξύ της Τράπεζας 
Επενδύσεων Α.Ε. ως πληρεξούσιας αντιπροσώπου και αντικλή¬ 
του των πιο πάνω Τραπεζών και του «ΟΡΓΑΝΙΣΜΟΥ ΣΙΔΗΡΟ¬ 
ΔΡΟΜΩΝ ΕΛΛΑΔΟΣ Α.Ε. (ΟΣΕ)» που αναφέρεται στο σκε¬ 
πτικό της απόφασης αυτής. 

Ο εγγυητής Δημόσιο, αφού έλαβε γνώση του περιεχομένου 
της Σύμβασης Δανείου, εγγυάται ανεπιφύλακτα προς τις ανω¬ 
τέρω Τράπεζες υπέρ του «ΟΡΓΑΝΙΣΜΟΥ ΣΙΔΗΡΟΔΡΟΜΩΝ 
ΕΛΛΑΔΟΣ Α.Ε. (ΟΣΕ)» και παραιτείται από την ένσταση της δί- 
ζησης (άρθρο 855) και από το δικαίωμα του άρθρου 867 ΑΚ και 
διατηρεί τα δικαιώματα και τις ενστάσεις που απορρέουν από τα 
άρθρα 853, 858, 862 και 863 του ΑΚ για την πιστή, ολοκλη¬ 
ρωτική και εμπρόθεσμη αποπληρωμή από τον ΟΡΓΑΝΙΣΜΟ ΣΙ¬ 
ΔΗΡΟΔΡΟΜΩΝ ΕΛΛΑΔΟΣ Α.Ε. (ΟΣΕ) όλων των ποσών που 
μπορεί να οφείλονται, σύμφωνα με τη Σύμβαση Δανείου, για κε¬ 
φάλαιο, τόκους, προμήθεια, φόρους και έξοδα. 

Το Δημόσιο συμφωνεί ακόμη ότι: α) κάθε αναγνώριση χρέους 
του «ΟΡΓΑΝΙΣΜΟΥ ΣΙΔΗΡΟΔΡΟΜΩΝ ΕΛΛΑΔΟΣ Α.Ε. 
(ΟΣΕ)» αναφορικά με τη Σύμβαση Δανείου θα δεσμεύει το Δημό¬ 
σιο ως εγγυητή, και β) θα δεσμεύεται ως εγγυητής υπό τον όρο 
ότι έχουν τηρηθεί οι νόμιμες προϋποθέσεις για την εκπροσώπηση 
του «ΟΡΓΑΝΙΣΜΟΥ ΣΙΔΗΡΟΔΡΟΜΩΝ ΕΛΛΑΔΟΣ Α.Ε. 
(ΟΣΕ)» και τη σύναψη του εγγυουμένου δανείου. 

Το Δημόσιο με την απόφαση αυτή αναλαμβάνει την υποχρέ¬ 
ωση, σε περίπτωση καθυστέρησης εξόφλησης οποιουδήποτε δα¬ 
νείου (από τα πιο πάνω χορηγούμενα) κατά κεφάλαιο και τόκους 
ή τόκους υπερημερίας ή προμήθειες ή έξοδα, να καταβάλει στην 
πληρεξούσια των Τραπεζών Τράπεζα Επενδύσεων Α.Ε. μέσα σε 
ένα (1) μήνα τα ποσά που προέρχονται από την ανωτέρω αιτία 
αφού λάβει απλή αίτηση ή επιστολή της Τράπεζας Επενδύσεων 
Α.Ε. στην οποία θα αναφέρονται τα ποσά των οποίων ζητείται η 
εξόφληση λόγω κατάπτωσης και χωρίς να απαιτείται για την 
πληρωμή αυτή οποιαδήποτε εξουσιοδότηση, ενέργεια ή συγκατά¬ 
θεση από μέρους του «ΟΡΓΑΝΙΣΜΟΥ ΣΙΔΗΡΟΔΡΟΜΩΝ ΕΛ¬ 
ΛΑΔΟΣ Α.Ε. (ΟΣΕ)» μετά την προηγούμενη βεβαίωση στο αρ¬ 
μόδιο Δημόσιο Ταμείο στο λογ/σμό Νο 555 των σχετικών ποσών 
που αναφέρονται στην απλή αίτηση ή επιστολή της Τράπεζας 
Επενδύσεων Α.Ε. ή οποιασδήποτε από τις άλλες Τράπεζες, σύμ¬ 
φωνα με τις διατάξεις του Π. Δ/τος αριθ. 839/78 (ΦΕΚ 
195/78 τ.Α) και τις οδηγίες των εγκυκλίων μας αριθ. 98348/ 
2945/8.8.79 και 6465/124/16.1.80. 

Η «Τράπεζα Επενδύσεων Α.Ε.» παρακαλείται να μας ενημε¬ 
ρώνει για την πορεία εξυπηρέτησης του εν λόγω δανείου. 

Ο «ΟΡΓΑΝΙΣΜΟΣ ΣΙΔΗΡΟΔΡΟΜΩΝ ΕΛΛΑΔΟΣ Α.Ε. 
(ΟΣΕ)» παρακαλείται να φροντίζει,για την εμπρόθεσμη εξόφληση 
του εν λόγω δανείου για την αποφυγή παραλείψεων και παρατυ¬ 
πιών ως προς την εκπροσώπησή του, που ενδέχεται να επιβαρύ¬ 


νουν τον ίδιο ώς και τον εγγυητή Δημόσιο. 

Καθορίζουμε προμήθεια υπέρ του Δημοσίου 0,50% για την 
παρεχόμενη εγγύησή του, η οποία θα εισπράττεται και θα αποδί¬ 
δεται σε αυτό από την «ΤΡΑΠΕΖΑ ΕΠΕΝΔΥΣΕΩΝ Α.Ε.», σύμ¬ 
φωνα με τα έγγραφά μας 98346/2944/8.8.79, 98348/ 
2945/8.8.79 και 121545/1786/6.11.79. 

Η απόφασή μας αριθ. 110078/4015/20.12.88 παύει να 
ισχύει μετά τη δημοσίευση της παρούσας απόφασης. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 10 Ιανουάριου 1989 


Ο ΥΦΥΠΟΥΡΓΟΣ 

ΗΛΙΑΣ ΠΑΠΑΗΛΙΑΣ 


♦ 


Αριθ. 50387 (6) 

Έγκριση της 13/10.11.88 απόφασης του Δ.Σ. του Οργανισμού 
Ελληνικών Γεωργικών Ασφαλίσεων (ΕΛ.Γ.Α.). 


Ο ΥΠΟΥΡΓΟΣ ΓΕΩΡΓΙΑΣ * 

Έχοντας υπόψη: 

α) Τη διάταξη της παρ. 3 του άρθρου 17 του Ν. 1790/88 
«περί Οργανώσεως και λειτουργίας του Οργανισμού Ελληνικών 
Γεωργικών Ασφαλίσεων (ΕΛ.Γ.Α.)» (ΦΕΚ 134/Α'/20.6.88). 

β) Την αριθ. 13/10.11.88 απόφαση του Διοικητικού Συμβου¬ 
λίου του Οργανισμού Ελληνικών Γεωργικών Ασφαλίσεων 
(ΕΛ.Γ.Α.), με την οποία εγκρίνει την προκήρυξη διεθνούς τακτι¬ 
κού μειοδοτικού διαγωνισμού, για τη μίσθωση ενός συστήματος 
χαλαζικής προστασίας, αποφασίζουμε: 

Εγκρίνουμε την αριθ. 13/10.11.88 απόφαση του Διοικητικού 
Συμβουλίου του Οργανισμού Ελληνικών Γεωργικών Ασφαλί¬ 
σεων (ΕΛ.Γ.Α.), με την οποία εγκρίνει την προκήρυξη διεθνούς 
τακτικού μειοδοτικού διαγωνισμού με σφραγισμένες προσφορές 
για τη μίσθωση ενός συστήματος χαλαζικής προστασίας για την 
κάλυψη των αναγκών του προγράμματος προστασίας των καλ¬ 
λιεργειών από το χαλάζι, που εφαρμόζει ο Οργανισμός Ελληνι¬ 
κών Γεωργικών Ασφαλίσεων (ΕΛ.Γ.Α.) στη Βόρειο Ελλάδα και 
σύμφωνα με τη διαδικασία και τους όρους που περιλαμβάνονται 
στη σχετική διακήρυξη του ΕΛΓΑ, όπως αυτή τροποποιήθηκε 
και επισυνάπτεται στην παρούσα απόφαση. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 11 Ιανουάριου 1989 

Ο ΥΠΟΥΡΓΟΣ 

ΓΙΑΝΝΗΣ ΠΟΤΤΑΚΗΣ 
-♦-- 

Αριθ. Α3α/οικ.147 (7) 

Καθορισμός περιοχής ευθύνης και Περιφερειακών Ιατρείων 

(Π.Ι.) του Νομαρχιακού Γενικού Νοσοκομείου - Κέντρου 

Υγείας Κυπαρισσίας Ν. Μεσσηνίας. Συγχώνευση Αγροτικών 

Ιατρείων (Α.Ι.) σ’ αυτό και τα Π.Ι. του. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1397/83 «Εθνικό Σύστημα Υγείας» 
(ΦΕΚ 143/Λ/83). 

2. Τις διατάξεις του άρθρου 12 του Ν. 1579/85 «ρυθμίσεις 
για την εφαρμογή και ανάπτυξη του Εθνικού Συστήματος Υγείας 
και άλλες διατάξεις» (ΦΕΚ 217/Λ/85). 

3. Την αριθ. Α3β/οικ.4786/2.4.87 απόφαση του Υπουργού 
Υγείας, Πρόνοιας και Κοινωνικών Ασφαλίσεων «Αναμόρφωση 
του Οργανισμού του Γενικού Νοσοκομείου Κυπαρισσίας» (ΦΕΚ 
170/Β76.4.87). 

4. Την αρ. 6474/30.6.88 κοινή απόφαση του Πρωθυπουρ¬ 
γού και του Υπουργού Οικονομικών «Ανάθεση αρμοδιοτήτων 
στον Υφυπουργό Οικονομικών» (ΦΕΚ 451/Β'/30.6.88), απο¬ 
φασίζουμε: 

Άρθρο 1 
Περιοχή ευθύνης 

Ως περιοχή ευθύνης του Νομαρχιακού Γενικού Νοσοκομείου - 
Κέντρου Υγείας Κυπαρισσίας, στα πλαίσια της λειτουργίας του 
ως Κέντρου Υγείας, ορίζονται ο Δήμος Κυπαρισσίας και οι κοινό¬ 
τητες Αγαλιανής, Αγριλιάς, Αετού, Άνω Δώριου, Αρμενιών, Αρ- 
τικίου, Αυλώνας, Βανάδας, Βρυσών, Γλυκορριζίου, Δωρίου, 
Ελαίας, Καλίτσαινας, Καλογερεσίου, Καλού Νερού, Καμαρίου, 
Καρυών, Κεφαλόβρυσης, Κόκλας, Κοπανακίου, Κούβελας, Κρυ- 
ονερίου, Λατζουνάτου, Λυκουδεσίου, Μάλης, Μάλθης, Μοναστη¬ 
ριού, Μουρατιάδας, Μύρου, Ξηρόκαμπου, Πλατανιών, Πολυ- 
θέας, Πρόδρομου, Ραπτόπουλου, Ραχών, Ροδιάς, Σελλάς, Σιδη- 
ρόκαστρου, Σιτοχωρίου, Σπηλιάς, Στασιού, Τριπύλων, Χαλκιάς, 
Χρυσοχωρίου και Ψαριού. 

Άρθρο 2 

Στην έδρα του Νομαρχιακού Γενικού Νοσοκομείου - Κέντρου 
Υγείας Κυπαρισσίας λειτουργούν καθημερινά ιατρεία αντίστοι¬ 
χων ειδικοτήτων με τις ειδικότητες των γιατρών που υπηρετούν 
στο Νοσοκομείο - Κέντρο Υγείας. 

Άρθρο 3 

Περιφερειακά Ιατρεία (Π.Ι.) 

Συνιστώνται ως αποκεντρωμένες μονάδες του Νομαρχιακού 
Γ ενικού Νοσοκομείου - Κέντρου Υγείας Κυπαρισσίας τα παρα¬ 
κάτω Π.Ι.: 

1. Περιφερειακό Ιατρείο 24ωρης ετοιμότητας Δωρίου, με έδρα 
την κοινότητα Δωρίου, που εξυπηρετεί την περιοχή της κοινότη- 
τας-έδρας του, καθώς και τις περιοχές των κοινοτήτων Άνω 
Δωρίου και Κόκλας. 

2. Περιφερειακό Ιατρείο Αετού, με έδρα την κοινότητα Αετού, 
που εξυπηρετεί την περιοχή της κοινότητας-έδρας του, καθώς 
και τις περιοχές των κοινοτήτων Μοναστηριού, Μάλθης, Κρυονε- 
ρίου και Πολυθέας. 

3. Περιφερειακό Ιατρείο Ελαίας, με έδρα την κοινότητα 
Ελαίας, που εξυπηρετεί την περιοχή της κοινότητας-έδρας του, 
καθώς και τις περιοχές των κοινοτήτων Καρυών, Αγαλιανής, 
Προδρόμου και Καλού Νερού. 

4. Περιφερειακό Ιατρείο Κοπανακίου, με έδρα την κοινότητα 
Κοπανακίου, που εξυπηρετεί την περιοχή της κοινότητας-έδρας 
του, καθώς και τις περιοχές των κοινοτήτων Σιτοχωρίου, Καμα¬ 
ρίου, Αγριλιάς, Γλυκοριζίου, Αρτικίου και Κεφαλόβρυσης. 

5. Περιφερειακό Ιατρείο Ραπτόπουλου, με έδρα την κοινότητα 
Ραπτόπουλου, που εξυπηρετεί την περιοχή της κοινότητας-έδρας 
του, καθώς και τις περιοχές των κοινοτήτων Ροδιάς, Μουρατιά¬ 
δας, Μάλης και Μύρου. 

6. Περιφερειακό Ιατρείο Σελλάς, με έδρα την κοινότητα Σελ¬ 
λάς, που εξυπηρετεί την περιοχή της κοινότητας-έδρας του, κα¬ 
θώς και τις περιοχές των κοινοτήτων Καλογερεσίου, Λατζουνά¬ 
του και Τρυπύλων. 

7. Περιφερειακό Ιατρείο Σιδηροκάστρου, με έδρα την κοινό¬ 
τητα Σιδηροκάστρου, που εξυπηρετεί την περιοχή της κοινότητα- 
ς-έδρας του, καθώς και τις περιοχές των κοινοτήτων Πλατα¬ 
νιών, Βανάδας, Αυλώνας και Καλίτσαινας. 

8: Περιφερειακό Ιατρείο Σπηλιάς, με έδρα την κοινότητα Σπη¬ 
λιάς, που εξυπηρετεί την περιοχή της κοινότητας-έδρας του, κα¬ 
θώς καί τις περιοχές των κοινοτήτων Στασιού, Αρμενιών και Ξη- 
ροκάμπου. 

9. Περιφερειακό Ιατρείο Ψαριού, με έδρα την κοινότητα Ψα¬ 


ριού, που εξυπηρετεί την περιοχή της κοινότητας-έδρας του, κα¬ 
θώς και τις περιοχές των κοινοτήτων Χρυσοχωρίου, Χαλκιάς και 
Κούβελας. 

Άρθρο 4 

Συγχώνευση Αγροτικών Ιατρείων (Α.Ι.) 

1. Τα Α.Ι. Δωρίου, Αετού, Ελαίας, Κοπανακίου, Ραπτόπου¬ 

λου, Σελλάς, Σιδηροκάστρου, Σπηλιάς και Ψαριού που έχουν συ- 
σταθεί με το Β.Δ. 150/68 «περί αναδιαρθρώσεως των Α.Ι. και 
Υ.Σ. της Χώρας» (ΦΕΚ 43/Α’/68), συγχωνεύονται στο Νομαρ¬ 
χιακό Γενικό Νοσοκομείο - Κέντρο Υγείας Κυπαρισσίας και τα 
Π.Ι. του αντίστοιχα. 1 

2. Το προσωπικό, πλην του ιατρικού, που υπηρετεί στις θέσεις 
των συγχωνευόμενων Α.Ι. κατατάσσεται σε θέσεις κλάδου αντί¬ 
στοιχης κατηγορίας και ειδικότητας του Νομαρχιακού Γενικού 
Νοσοκομείου - Κέντρου Υγείας, σύμφωνα με τις διατάξεις της 
παρ. 2 του άρθρου 20 του Ν. 1397/83 και οι θέσεις που κατέ¬ 
χουν στα Α.Ι. λογίζονται καταργούμενες, σύμφωνα με τις διατά¬ 
ξεις αυτές από το χρόνο έκδοσης της πράξης κατάταξης στις θέ¬ 
σεις του Νομαρχιακού Γενικού Νοσοκομείου - Κέντρου Υγείας 
Κυπαρισσίας. 

3. Οι μόνιμοι αγροτικοί γιατροί που υπηρετούν στα συγχωνευ- 
όμενα Α.Ι. και εντάσσονται αυτοδίκαια, σύμφωνα με τις διατάξεις 
του άρθρου 43 του Ν. 1397/83 σε συνδυασμό με το τελευταίο 
εδάφιο του άρθρου 4 του Ν. 1579/85, σε θέσεις του κλάδου για¬ 
τρών Ε.Σ.Υ., υποχρεώνονται να υποβάλουν μέσα σε δεκαπέντε 
(15) μέρες από τη γνωστοποίηση των θέσεων αίτηση ένταξης. 

Εφόσον υποβάλουν αίτηση, μέχρι την ολοκλήρωση της διαδι¬ 
κασίας ένταξης, που προβλέπουν οι διατάξεις των παρ. 1 και 2 
του άρθρου 43 του Ν. 1397/83, εξακολουθούν να υπηρετούν 
στις θέσεις που κατέχουν, οι οποίες λογίζεται ότι καταργούνται, 
σύμφωνα με τις διατάξεις του άρθρου 20 του Ν. 1397/83, μετά 
την έκδοση της απόφασης διορισμού σε θέσεις κλάδου γιατρών 
Ε.Σ.Υ. και από την ημέρα της ορκομωσίας και ανάληψης υπηρε¬ 
σίας. 

Εφόσον οι γιατροί που υπέβαλαν αίτηση και διορίστηκαν δεν 
προσέλθουν για ορκομωσία και ανάληψη υπηρεσίας μέσα στην 
καθορισμένη προθεσμία, θεωρείται ότι δεν αποδέχονται το διορι¬ 
σμό τους και από τη λήξη της προθεσμίας προσέλευσης για ορκο¬ 
μωσία λογίζεται ότι αυτοδίκαια αποχωρούν και οι θέσεις τους κα- 
ταργούνται. 

Για όσους δεν υποβάλουν αίτηση ένταξης, μετά τη λήξη της 
προθεσμίας, οι θέσεις που κατέχουν λογίζεται ότι καταργούνται, 
σύμφωνα με τις διατάξεις του άρθρου 20 του Ν. 1397/88 και θε¬ 
ωρούνται ότι αυτοδίκαια αποχωρούν. 

4. Αγροτικοί γιατροί που υπηρετούν στα Α.Ι. και δεν έχουν συ¬ 
μπληρώσει το χρόνο της υποχρεωτικής υπηρεσίας υπαίθρου, εξα¬ 
κολουθούν να υπηρετούν ως υπεράριθμοι στο Νοσοκομείο - Κέ¬ 
ντρο Υγείας και τα Π.Ι. του, μέχρι να εκπληρώσουν την υποχρέ¬ 
ωσή τους. 

Οι θέσεις των γιατρών μετατρέπονται σε προσωρινές με την 
απόφαση αυτή, που καταργούνται αυτοδίκαια, μετά τη με 
οποιονδήποτε τρόπο αποχώρησή τους, σύμφωνα με τις διατάξεις 
του άρθρου 4 του Ν. 1579/1985. 

Η απόφαση αυτή να δημοσιευθεί στην Εφημερίδα της Κύβερ- 
νήσεως. 

Αθήνα, 4 Ιανουάριου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΑΓΑΜ. ΚΟΥΤΣΟΓΙΩΡΓΑΣ ΗΛΙΑΣ ΠΑΠΑΗΛΙΑΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΠΟΣΤΟΛΟΣ ΚΑΚΛΑΜΑΝΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Η/186 (8) 

Ανάθεση αρμοδιοτήτων Υπουργού Εθνικής Παιδείας και Θρη¬ 
σκευμάτων στους Υφυπουργούς Εθνικής Παιδείας και Θρη¬ 
σκευμάτων Νικόλαο Λεβογιάννη και Φίλιππο Πετσάλνικο. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΘΙΜΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 83 παρ. 2 του Συντάγματος. 

2. Τις διατάξεις του άρθρου 16 παρ. 5 του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137). 

3. Τις διατάξεις του Π.Δ. 147/1976 «Περί οργανισμού της 
κεντρικής υπηρεσίας του ΥΠΕΠΘ», όπως τροποποιήθηκε και 

4. Τα Π.Δ. 607/1988 και 608/1988 (ΦΕΚ 291 /Ά/88) με 
τα οποία διορίστηκαν Υφυπουργοί Εθνικής Παιδείας και Θρη¬ 
σκευμάτων οι Νικόλαος Λεβογιάννης και Φίλιππος Πετσάλνικος, 
αντίστοιχα, αποφασίζουμε: 

Άρθρο 1 

1. Αναθέτουμε στον Υφυπουργό Εθνικής Παιδείας και Θρη¬ 
σκευμάτων Νικόλαο Λεβογιάννη την άσκηση των αρμοδιοτήτων, 
που αναφέρονται στα αντικείμενα αρμοδιότητας των παρακάτω 
Υπηρεσιών της Κεντρικής Υπηρεσίας του ΥΠΕΠΘ: 

α) Διεύθυνσης Σπουδών Α/βάθμιας Εκπαίδευσης, 
β) Διεύθυνσης Σπουδών Β/βάθμιας Εκπαίδευσης, 
γ) Διεύθυνσης Εφαρμογής Προγραμμάτων Σχολών Εκπαίδευ¬ 
σης Διδακτικού Προσωπικού, 
δ) Διεύθυνσης Ειδικής Αγωγής, 
ε) Διεύθυνσης Προσωπικού Α Βάθμιας Εκπαίδευσης, 
στ) Διεύθυνσης Προσωπικού Β Βάθμιας Εκπαίδευσης, 
ζ) Διεύθυνσης Ιδιωτικής Εκπαίδευσης, 
η) Διεύθυνσης Διοικητικών Υποθέσεων Α/βάθμιας και Β/ 
βάθμιας Εκπαίδευσης. 

θ) Διεύθυνσης Προσωπικού Ετέρων Κλάδων Γενικής Εκπαί¬ 
δευσης πλην Δ.Ε. και Μ.Ε. 

2. Από τις αρμοδιότητες των Διευθύνσεων, που αναφέρονται 
στην παράγραφο 1 του άρθρου αυτού μπορεί να ασκούνται και 
από τον Υπουργό Εθνικής Παιδείας και Θρησκευμάτων εκείνες, 
που αναφέρονται στις παρακάτω Διευθύνσεις και αφορούν ιδίως 
σε θέματα περιεχομένου σπουδών και γενικότερου εκπαιδευτικού 
σχεδιασμού. 

α) Σπουδών Α/βάθμιας Εκπαίδευσης, 
β) Σπουδών Β/βάθμιας Εκπαίδευσης, 
γ) Εφαρμογής Προγραμμάτων Σχολών Εκπαίδευσης Διδακτι¬ 
κού Προσωπικού. 

6) Ειδικής Αγωγής, και 
ε) Ιδιωτικής Εκπαίδευσης. 

Άρθρο 2 

1. Αναθέτουμε στον Υφυπουργό Εθνικής Παιδείας και Θρη¬ 
σκευμάτων Φίλιππο Πετσάλνικο την άσκηση των αρμοδιοτήτων, 
που αναφέρονται στα αντικείμενα αρμοδιότητας των παρακάτω 
Υπηρεσιών της Κεντρικής Υπηρεσίας του ΥΠΕΠΘ: 

α) Διεύθυνσης Ελληνοπαίδων Εξωτερικού, 
β) Ενιαίου Διοικητικού Τομέα Τριτοβάθμιας Τεχνολογικής 
Εκπαίδευσης. 

γ) Διεύθυνσης Εφαρμογής Εκπαιδευτικών Σχεδίων, 
δ) Διεύθυνσης Εποπτικών Μέσων Διδασκαλίας, 
ε) Γραφείου Επικοινωνίας και Πληροφόρησης Πολιτών 
(Γ.Ε.Π.Ο.). 

2. Στον ίδιο Υφυπουργό αναθέτουμε την εποπτεία της Σιβιτα- 
νιδείου Δημόσιας Σχολής Τεχνών και Επαγγελμάτων και της 
Σχολής Λειτουργών Τεχνικής και Επαγγελματικής Εκπαίδευσης 
(ΣΕΛΕΤΕ). 

3. Από τις αρμοδιότητες των Υπηρεσιών, που αναφέρονται 
στην παράγραφο 1, του άρθρου αυτού μπορεί να ασκούνται και 
από τον Υπουργό Εθνικής Παιδείας και Θρησκευμάτων εκείνες 


που αναφέρονται στις παρακάτω υπηρεσίες και αφορούν ιδίως σε 
θέματα περιεχομένου σπουδών και γενικότερου εκπαιδευτικού 
σχεδιασμού: 

α) Ελληνοπαίδων Εξωτερικού. 

β) Ενιαίου Διοικητικού τομέα Τριτοβάθμιας Τεχνολογικής 
Εκπαίδευσης. 

Άρθρο 3 

1. Στις αρμοδιότητες που ανατίθενται στους Υφυπουργούς 
Εθνικής Παιδείας και θρησκευμάτων με την απόφαση αυτή; πε¬ 
ριλαμβάνονται και οι κοινοβουλευτικές αρμοδιότητες, οι αρμοδιό¬ 
τητες της πρότασης ατομικών και κανονιστικών διαταγμάτων 
και της έκδοσης κανονιστικών αποφάσεων, καθώς και της συνυ- 
πογραφής πράξεων αποφάσεων ή διαταγμάτων, που ανάγονται 
σε αντικείμενα αρμοδιότητας Υπηρεσιών των άρθρων 1 και 2 της 
απόφασης αυτής και εκδίδονται από κοινού με άλλους Υπουργούς 
ή Υφυπουργούς. 

2. Οι αρμοδιότητες, που αναφέρονται σε κανονιστικά διατάγ¬ 
ματα και κανονιστικές αποφάσεις της προηγούμενης παραγρά¬ 
φου, μπορεί να ασκούνται και από τον Υπουργό Εθνικής Παιδείας 
και Θρησκευμάτων. 

Άρθρο 4 

Από τις αρμοδιότητες, που ανατίθενται στους Υφυπουργούς με 
την απόφαση αυτή, εξαιρούνται και επιφυλάσσονται στην απο¬ 
κλειστική αρμοδιότητα του Υπουργού Εθνικής Παιδείας και 
θρησκευμάτων τα θέματα, που αναφέρονται: 

α) Στον ειδικότερο καθορισμό της πολιτικής του Υπουργείου, 
μέσα στα πλαίσια της Κυβερνητικής Πολιτικής. 

β) Στη νομοθετική πρωτοβουλία. 

γ) Στη σύναψη συμβάσεων για τις οποίες απαιτείται νομοθε¬ 
τική κύρωση. 

δ) Στο διορισμό, πρόσληψη, μετάθεση, απόσπαση και μετά¬ 
ταξη του κάθε φύσης και σχέσης εργασίας προσωπικού των Υπη¬ 
ρεσιών και ν.π.δ.δ αρμοδιότητας ΥΠΕΠΘ. 

ε) Στην αποδοχή γνωμοδοτήσεων του Νομικού Συμβούλου 
Διοίκησης και της Συνέλευσης των Νομικών Συμβούλων Διοίκη¬ 
σης. 

στ) Στον ορισμό μελών των Διοικητικών Συμβουλίων όλων 
των εποπτευομένων από το ΥΠΕΠΘ Οργανισμών, Ν.Π.Δ.Δ.και 
αποκεντρωμένων Δημοσίων Υπηρεσιών. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 11 Ιανουάριου 1989 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

Ο ΥΠΟΥΡΓΟΣ 

ΓΙΩΡΓΟΣ Α. ΠΑΠΑΝΔΡΕΟΥ 
-♦- . 

Αριθ. οικ./43/ΤΣΕΠ 37 (9) 

Στεγαστική συνδρομή για κάλυψη δαπανών στεγάσεως σεισμο¬ 
παθών κατοίκων Ν. Ηλείας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «περί κυρώσεως, τροποποιή- 
σεως και συμπληρώσεως της από 28.7.78 Πράξεως Νομοθετι¬ 
κού περιεχομένου περί αποκαταστάσεως ζημιών εκ των σεισμών» 
(ΦΕΚ 24/Α'/7.2.79). 

2. Τις διατάξεις του Ν. 1190/81 «περί κυρώσεως της από 
26.3.81 Πράξεως Νομοθετικού Περιεχομένου περί αποκαταστά¬ 
σεως ζημιών εκ των σεισμών 1981» (ΦΕΚ 203/Α'/ 
30.7.81). 

3. Τη με αριθμ. 101/1.11.88 Πράξη του Υπουργικού Συμ¬ 
βουλίου (ΦΕΚ 242/Α’/3.11.88) με την οποία οριοθετείται η 

σεισμόπληκτη περιοχή του Ν. Ηλείας. 

4. Τη ΣΑΕ 069/3 έργο 8869442 του Τ.ΠΕ.ΧΩ.Δ.Ε. 

5. Την ανάγκη στεγαστικής συνδρομής για την κάλυψη δαπα¬ 
νών ενοικίων ή χορήγηση οικιακών στους σεισμόπληκτους κατοί¬ 
κους του Ν. Ηλείας, αποφασίζουμε: 

1. Εγκρίνουμε τη χορήγηση στεγαστικής συνδρομής για την 
πληρωμή ενοικίων έως δεκαοκτώ (18) μηνών στους ιδιοκτήτες ή 
ενοικιαστές κτιρίων που χαρακτηρίστηκαν κατεδαφιστέα ή προ¬ 
σωρινά μη κατοικήσιμα σε σεισμόπληκτες περιοχές του Νομού 
Ηλείας ή τη χορήγηση λυομένων οικίσκων για την κάλυψη των 
στεγαστικών αναγκών τους εις βάρος του έργου 8869442 της 
ΣΑΕ 069/3. 

2. Η στεγαστική συνδρομή θα καταβάλλεται εφόσον ο ενδιαφε¬ 
ρόμενος προσκομίσει τα ακόλουθα δικαιολογητικά: 

- Θεωρημένο αντίγραφο πρωτοκόλλου κατεδάφισης ή βεβαί¬ 
ωση του προσωρινά μη κατοικήσιμου κτίσματος. 

- Υπεύθυνη δήλωση Ν. 105/69 στην οποία θα αναγράφεται 
ότι ο δικαιούχος δεν κατέχει άλλη κατοικία εκεί όπου βρίσκεται η 
κατεδαφιστέα ή προσωρινά μη κατοικήσιμη κατοικία του. 

- Βεβαίωση από το Αστυνομικό Τμήμα της περιοχής ότι το 
ακίνητο κατοικείτο από τον ενδιαφερόμενο κατά την ημέρα του 
σεισμού. 

- Βεβαίωση ότι ο δικαιούχος δεν έχει πάρει λυόμενο οικίσκο. 

3. Ο καθορισμός των δικαιούχων στεγαστικής συνδρομής θα 
γίνεται από επιτροπή αποτελούμενη από τους παρακάτω: 

α) Προϊστάμενο του Τομέα Αποκατάστασης Σεισμοπλήκτων 
Ν. Ηλείας ή τον νόμιμο αναπληρωτή του. 


β) Προϊστάμενο της Πρόνοιας Ν. Ηλείας ή το νόμιμο αναπλη¬ 
ρωτή του. 

γ) Δ/ντή Τεχνικών Υπηρεσιών Ν. Ηλείας ή το νόμιμο αναπλη¬ 
ρωτή του. ^ 

4. Η στεγαστική συνδρομή θα χορηγείται κάθε τρίμηνο και δεν 
θα μπορεί να υπερβεί το ποσό των 15.000 δρχ. κάθε μήνα. Για 
τη χορήγηση της επόμενης δόσης (πέραν της α* δόσης) απαιτείται 
η υποβολή υπεύθυνης δήλωσης του Ν. 105/69 του μισθωτή ότι 
εισέπραξε τα ενοίκια του προηγούμενου τριμήνου. 

5. Τάσσουμε εξάμηνη προθεσμία, από την ημερομηνία δημο¬ 
σίευσης της παρούσας στην Εφημερίδα της Κυβίρνήσεως, για 
την υποβολή αιτήσεων (μαζί με τα δικαιολογητικά) εκ μέρους 
των σεισμοπλήκτων προκειμένου να τους χορηγηθεί η στεγα¬ 
στική συνδρομή. Μετά την πάροδο της παραπάνω προθεσμίας 
καμιά αίτηση δεν θα γίνει δεκτή για στεγαστική συνδρομή πλη¬ 
ρωμής ενοικίων. Η πληρωμή των διαδοχικών, μετά το α' τρί¬ 
μηνο, δόσεων στους δικαιούχους, θα γίνεται κανονικά εφόσον 
πληρούν τις προϋποθέσεις και προσκομίσουν τα απαιτούμενα δι- 
καιολογητικά. 

6. Η απόφαση αυτή να δημοσιευθεί στην Εφημερίδα της Κυ- 
βερνήσεως, σύμφωνα με το άρθρο 1 της από 26.3.81 Πράξεως 
Νομοθετικού Περιεχομένου που κυρώθηκε με το Ν. 1190/ 
81. 

Αθήνα, 10 Ιανουάριου 1989 

Ο ΥΠΟΥΡΓΟΣ 

ΒΑΣ. ΚΕΔΙΚΟΓΛΟΥ . 

